CELEX: 62012TN0223
Language: hu
Date: 2012-05-28 00:00:00
Title: T-223/12. sz. ügy: 2012. május 28-án benyújtott kereset — Ntouvas kontra ECDC

28.7.2012   
            
            
               HU
            
            
               Az Európai Unió Hivatalos Lapja
            
            
               C 227/25
            
         2012. május 28-án benyújtott kereset — Ntouvas kontra ECDC
   (T-223/12. sz. ügy)
   2012/C 227/42
   Az eljárás nyelve: angol
   
      Felek
   
   
      Felperes: Ioannis Ntouvas (Sundbyberg, Svédország) (képviselő: E. Mylonas ügyvéd)
   
      Alperes: Európai Járványmegelőzési és Járványvédelmi Központ (Stockholm, Svédország.)
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az alperesnek az Európai Bizottság belső ellenőrzési szolgálata által az ECDC-vel kapcsolatban végzett ellenőrzéseiről szóló végső jelentésekhez való, felperes általi hozzáférését megtagadó 2012. március 27-i határozatát; és
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Lényeges eljárási követelmény (indokolási kötelezettség) állítólagos megsértésére, ekként pedig az 1049/2001/EK rendelet (1) 8. cikkének (1) bekezdésére, valamint az Európai Unió Alapjogi Chartája 41. cikke (2) bekezdésének c) pontjára alapított első jogalap
               
                           —
                        
                        
                           Az Európai Bizottság belső ellenőrzési szolgálata által az ECDC-vel kapcsolatban elvégzett ellenőrzésekre vonatkozóan az alperes birtokában lévő jelentésekhez való hozzáférés megtagadását illetően az alperes csupán absztrakt és általános indokolással szolgált; ezenfelül nem igazolta, hogy nem áll fenn a hozzáférhetővé tételhez fűződő nyomós közérdek;
                        
                     
                           —
                        
                        
                           az állandó ítélkezési gyakorlat értelmében a dokumentumokhoz való hozzáférés megtagadását konkrétan és egyenként, valamint egyedileg kell indokolni, továbbá az indokolásnak ténylegesen le kell írnia a kérelmező hozzáférési jogával szemben elsőbbséget élvező esetleges érdeket, ugyanakkor pedig igazolnia kell a hozzáférhetővé tételhez fűződő nyomós közérdek hiányát.
                        
                     
         
               2.
            
            
               A Szerződések (EUMSZ 15. cikk (3) bekezdés), valamint a Szerződések alkalmazásával kapcsolatos jogszabály (1049/2001/EK rendelet) állítólagos megsértésére alapított második jogalap
               
                           —
                        
                        
                           Az alperes — azzal, hogy nem indokolta megfelelően és elégségesen a kért dokumentumokhoz való hozzáférés megtagadását — az 1049/2001 rendelet 2. cikkének (1) bekezdése és 8. cikkének (1) bekezdése, valamint az EUMSZ 15. cikk (3) bekezdése szerinti, a kért dokumentumokhoz való hozzáférést a kérelmező megerősítő kérelmének nyilvántartásba vételétől számított 15 munkanapon belüli a részére történő biztosítására irányuló kötelezettségeit is megsértette.
                        
                     
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.)